Almanya de zextê serê Kurdan dewam keno. Bajarê Neussî yê Almanya de ewro saetanê serê sibayî de polîsan reyna sazîyê Kurdan hedef gitewtî.
Weşanxaneyê Mezopotamya û Mîr Muzîk yê ke bitaybetî par ra  hedefê polîsan de yê ewro reyna polîsan eşt nînan ser. Bi talîmatê Wezîrê Karê Zerî yê Almanya Horst Seehoferî di sazîyê kultur-hunerî yê muhîmî yê Kurdan Weşanxaneyê Mezopotamya û Mîr Muzîk ameyî qedexekerdene.
Wezîrîya Kare Zereyî derheqê qedexeyî de eşkerayîyêk daye û îddîa kerd ke  Weşanxaneyê Mezopotamya û Mîr Muzîk pabesteyê PKK’yî yê û coka ameyî qedexekerdene.
Weşanxaneyê Mezopotamya û Mîr Muzîk yê ke bajarê Neussî de yê 8’ê  Adare ya 2028‘ de raştê sereştişê polîsan ameyîbî û her di sazîyan de zî 3 rojî cigêrayîşî ameyîbî viraştene û dest nîya bi xeylî kitab û albumê muxîkî, arşîv û cîhazanê qeydî ser a.
